Uutisissa: Vainoojien esiin tuominen.
USA:n ulkoministeriö puolustaa uskonnonvapautta.
Mitkä ovat pahimpia maita?
Ja: Iranin mielenosoitukset. Miksi iranilaiset ovat vihaisia hallinnolle?
Miten maa on muuttumassa?
Liikuntarajoitteiset luontoretkellä.
Järjestö auttaa vammaisia nauttimaan ulkoilusta.
KRISTILLISEN MAAILMAN UUTISET
Hei ja tervetuloa uutisten pariin.
Kiina, Venäjä, Afganistan. Siinä vain muutama maa, -
jotka mainitaan ulkoministeriön raportissa.
Ne ovat uskonnonvapauden pahimpia polkijoita.
Valkoisen talon kirjeenvaihtaja Abigail Robertson.
Raportilla pyritään levittämään tätä edistystä laajemmalle.
Ulkoministeri Blinken pitää paavin vierailua merkittävänä.
Hän lähetti viestin irakilaisille ja myös koko maailmalle, -
että islam ja muut uskonnot voivat elää rauhanomaisesti.
Raportti osoittaa, että työtä on vielä paljon.
Se tuomitsee mm. Kiinan toistuvat uskonnonvapausrikkomukset.
Kiina jatkaa kansanmurhaa ja sortoa mm. uiguurien alueella.
Vuoden 2017 jälkeen yli miljoonaa uiguuria, kazakkia, kirgiisiä ja muuta -
on pidetty internointileireillä Xinjiangissa.
Uskonnonvapauslähettiläs Rashad Hussain väittää, -
että Venäjän rikkomukset ovat lisääntyneet Ukrainan sodan myötä.
Presidentti Putin yritti oikeuttaa provosoimattoman hyökkäyksen -
perusteettomalla natsismin kitkemisen verukkeella.
Raportin mukaan Afganistanissa uskonnonvapaus on kaventunut -
Talebanin noustua uudelleen valtaan vuonna 2021.
Taleban-hallinto ja militanttiryhmä ISIS-K ovat pidättäneet, -
pelotelleet, uhanneet ja terrorisoineet uskontovähemmistöjä.
Husseinin mukaan teknologian ja somen ansiosta -
USA:lla on enemmän liittolaisia kuin koskaan taistelussa vainoa vastaan.
Meillä on mekanismeja nostaa rikkomuksia päivänvaloon -
ja keinoja rangaista rikkojia.
Seuraamme liittyy David Curry, -
vainottuja kristittyjä auttavan Open Doors USA:n johtaja -
sekä uskonnonvapauskomission jäsen.
Tervetuloa ohjelmaan. - Kiitos, että pääsin mukaan.
Nigeria, jossa ääri-islamistit vainoavat kristittyjä ankarasti, -
on pudonnut listalta. Miksi? Mitä sille pitäisi tehdä?
Se on hämmentävää. Asiaan liittyy selvästi politisointia.
Nigeria oli erityistä huolta aiheuttava valtio.
Perustelu tuntuu olevan se, ettei hallinto vainoa kristittyjä, -
mutta laissa otetaan huomioon maat, jotka rajoittavat uskonnonvapautta -
tai katsovat sitä läpi sormien.
Puolta Nigeriaa hallitaan tällä hetkellä sharialailla.
Hallinto katselee muualle tai yrittää puolivillaisesti tehdä jotain.
Tilanne on yltynyt todella traagiseksi.
Millaisia vainoja nigerialaiset joutuvat kohtaamaan.
Pohjoisessa 12 osavaltiossa on voimassa sharialaki.
Alueella asuu miljoonia kristittyjä.
Hyökkäykset ja painostus ovat olleet massiivisia vuodesta 2012.
Monet ovat joutuneet muuttamaan etelään.
Alueelle jääneitä on tapettu tuhansittain.
Kristittyjä tyttöjä siepataan ja raiskataan.
Siellä on tällaisia merkkejä tilanteen pahenemisesta.
Onkin hämmentävää, että ulkoministeriö pudotti Nigerian -
erityistä huolta herättävien maiden listalta.
Presidentillä on 90 päivää aikaa harkita, -
nostetaanko Nigeria takaisin. Suosittelemme sitä vahvasti.
Olisi vakava laiminlyönti jättää se tekemättä.
En osaa kuvitella, miten he kestävät vuodesta toiseen.
Miten seurakunta maailmalla voi auttaa?
Tarvitaan rukousta. Lisäksi asiaa täytyy tuoda ihmisten tietoon.
Osa tapauksista on järkyttäviä, mutta seurakunta siellä on myös sitkeä.
Emme voi aliarvioida yhdessä toimivan seurakunnan voimaa.
Rukoillaan heille rohkeutta ja varjelusta.
Mitä muuta haluaisit Nigerian lisäksi sanoa raportista?
Minusta se on kelpo raportti. Tämä on ulkoministeriölle kärkiasia.
Nähtäväksi jää, mitä tapahtuu seuraavan 90 päivän aikana.
Jääkö raportti vain poliittiseksi julkilausumaksi -
vai aletaanko kiristämään -
uskonnonvapautta puolustavia kansainvälisiä lakeja?
David Curry Open Doors USA:sta, kiitos ja siunausta. - Kiitos.
Etelä-Koreasta tuli tällä viikolla Amerikkaan satoja esirukoilijoita.
Lähes 50 vuotta sitten Billy Graham piti Soulissa kokoussarjan, -
joka johti valtavaan herätykseen Etelä-Aasiassa.
Rukoilijat sanovat tulleensa maksamaan hengellisen velan -
ja rukoilemaan Amerikan puolesta hädän hetkellä.
Washingtonin Bellinghamista Los Angelesiin, -
Mainen Bangorista Miamiin 240 eteläkorealaista kristittyä -
ovat peittäneet nämä ja 17 muuta kaupunkia rukouksin -
Amerikan eheytymisen ja herätyksen puolesta.
Rukousmatkalle Soulista lähti myös pastori Choi.
Lähetit USA:sta tulivat maahamme ja levittivät evankeliumin tulta.
Haluamme tuoda tulen takaisin Amerikkaan.
Kaksikymmentäyksi rukoustiimiä saapui USA:han -
Billy Grahamin vuoden 1973 Soulin kokoussarjan 49. vuosipäiväksi.
Mikä hetki tulla uskoon!
Kokoukset vetivät yli 3 miljoonaa ihmistä.
Kerrotaan, että 75 000 ihmistä antoi elämänsä Kristukselle -
5-päiväisen kokoussarjan aikana. Syntyi herätys paitsi Etelä-Koreaan -
myös muualle Aasiaan tulevina vuosina.
Itse olin silloin pieni, -
mutta tiedän, että tapahtuma vaikutti miljooniin ihmisiin.
Se johti seurakuntaliikkeen räjähdysmäiseen kasvuun.
Herätyksen lapsenlapset ovat nyt tulleet nyt rannoillemme -
maksamaan hengellisen velkansa takaisin Amerikalle.
He tietävät, että Amerikka on ongelmissa -
ja että Amerikka on tukenut heitä. Nyt he haluavat tukea Amerikkaa -
ja rukoilla tänne kolmatta suurta herätystä.
Evensonin seurakuntaan Newport Newsissa Virginiassa -
saapui kymmenen rukoilijaa.
Hän vei heidät tällä viikolla mm. Cape Henryyn, -
jossa uudisasukkaat pystyttivät ristin ja profetoivat, -
että evankeliumi leviäisi täältä kaikkialle.
Rukoilijat seisoivat ristin juurella ja pyysivät Jumalaa -
täyttämään lupauksen aikanamme.
Lauantaina kaikki 240 eteläkorealaista -
osallistuu paikallisseurakuntien kanssa Jeesus-marssille 21 kaupungissa.
Huikeaa. Jotkin maailman suurimmista seurakunnista ovat Etelä-Koreassa.
Billy Grahamilla oli uskomaton vaikutus vuonna 1973.
Maailman suurimmista seurakunnista kolme neljäsosaa on Etelä-Koreassa.
Eniten lähettejä maailmassa tulee juuri Etelä-Koreasta.
Meidänkin ovellemme. - Sitä todella tarvitaan.
Tulossa: Iranilaiset huutavat: "kuolema diktaattorille".
Onko Iraniin tulossa muutos?
Paavalin kirje efesolaisille on Raamatun hienoimpia kirjoja.
Hän kertoo, keitä olemme Kristuksessa ja miten elää voittoisasti.
CBN:n "Putting on the Armor of God". Uusi äänitallenne Pat Robertsonilta.
Se antaa ymmärrystä Jumala-suhteesta -
ja neuvoo suhteessa puolisoon, lapsiin -
työkavereihin ja muihin kristittyihin.
Rohkaistu kuuntelemalla Efesolaiskirjettä Patin lukemana.
Rukoilen, että Herra siunaa sinua kuunnellessasi Sanaa -
ja että kasvat Hänen rakkautensa, voimansa -
ja suunnitelmansa tuntemisessa.
Ryhdy CBN:n kumppaniksi soittamalla ruudun numeroon -
tai osoitteessa cbn.com, niin lähetämme tuotteen.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Tärkeimmät uutiset pitkin päivää CBN Newsin eri julkaisualustoilla.
Hei taas. Nyt Lähi-itään ja Iraniin, -
jota ravistelevat hallinnonvastaiset mielenosoitukset.
Mielenosoitukset alkoivat, kun ruoanhintaan tuli piikki -
hallinnon leikattua jauho- ja vehnätukia.
Sen seurauksena hinnat nousivat 300 prosenttia.
Mielenosoitukset yltyivät 30 ihmisen kuoltua talon romahdettua.
Kansan "Kuolema diktaattorille" -huudot kaikuivat ympäri maata.
Iranin kansa vaatii -
islamilaisen tasavallan ja Khamenein diktatuurin syrjäyttämistä.
On selvää, etteivät he halua tällaista hallintoa.
Mielenosoituksia on eri puolilla, mm. pääkaupunki Teheranissa.
Turvallisuusjoukot vastaavat kovin ottein.
Satoja on vangittu ja joitain on kuollut.
Surullinen tilanne.
Seuraamme liittyy pastori Nazanin Baghestani, -
Heart4Iran-järjestön ohjelmavastaava. Kiva, kun pääsit mukaan.
Miksi iranilaiset ovat niin tyytymättömiä johtajiinsa?
Kuten sanoitte, peruselintarvikkeiden hinta on noussut.
Suurissa kaupungeissa näkee jonoja jonojen jälkeen.
Ihmiset jonottavat ostaakseen ruokaöljyä tai jauhoja.
Ihmiset osoittavat mieltä todella monesta syystä.
He ovat kiukkuisia. Heidän on nälkä. Mitä muuta he voivat tehdä?
Ilmansaasteet ovat paha ongelma Iranin isoissa kaupungeissa, -
erityisesti Teheranissa.
Verkkoyhteydet siellä ovat tosi huonot, -
koska hallinto häiritsee niitä.
Ilmansaasteet sairastuttavat ihmisiä, eikä kukaan välitä.
Kun joku valittaa, heidät hiljennetään, ammutaan tai pidätetään.
Ihmiset ovat tosi tyytymättömiä kaikkialla.
Kun ihmiset Iranissa näkevät, -
miten turvallisuusjoukot hakkaavat vanhuksia, nuoria ja naisia, -
ihmiset ovat vihaisia hallinnolle -
ja kyselevät, ovatko nämä islamin todelliset kasvot.
He ovat perin juurin kyllästyneitä islamiin.
He näkevät kaiken islamin läpi, -
sillä johtajat sanovat: "Islamin takia teidän on kestettävä."
Kansa sanoo: "Emme halua kärsiä tämän uskonnon takia."
Monet soittavat meille. He haluavat uuden Jumalan.
He haluavat katsoa Jeesukseen, uuteen toivoon.
Minne muualle he voivat mennä, jos he pettyvät uskontoonsa?
Näemme nyt kuvista, miten rohkeasti osoitetaan mieltä -
hallintoa ja johtajia vastaan ja mm. poltetaan heidän kuviaan.
Teillä on yhteys Iraniin. Iranilaiset soittavat teille.
Kenen puoleen he sanovat kääntyvänsä?
Nuoret ovat niin syvällä synnissä, että heillä ei ole toivoa.
Siinä me astumme kuvaan.
Raamattu sanoo, että missä synti on suuri, armo on ylenpalttinen.
Silloin he soittavat. Rukoilemme heidän kanssaan.
Meille soitti eräs afgaani.
Hän oli tosi tympiintynyt.
Hän otti Herran vastaan ja alkoi innostuksissaan -
evankelioida perhettä ja ystäviä. He kääntyivät häntä vastaan.
Meille soitti eräs rouva ja pyysi rukousta.
Hän sanoi: "En tiedä, mitä tehdä. Lapseni näkevät nälkää."
Rukoilimme hänen puolestaan. Hän lähti hakemaan leipää.
Kuin ihmeen kaupalla hän sai leipää ilmaiseksi.
Hän oli tosi onnellinen.
Hän soitti heti perään ja sanoi: "Jeesus on hyvä. Sain ilmaista leipää."
Jumala on todella hyvä. Hän toimii niin pienissä kuin valtavissakin asioissa.
Ehdottomasti. Kun kuulee tällaisia todistuksia, -
vaikka verkkoyhteyksiä häiritään, -
ilmeisesti satelliittitelevisio näkyy yhä.
Niinkö he kuulevat Jeesuksesta?
Niin. He selaavat satelliittikanavia ja löytävät meidät.
Joskus myös satelliittivastaanottimia häiritään paikoin.
Mutta moni löytää meidät myös sosiaalisesta mediasta.
Meidät voi löytää Facebookista, Instagramista ja YouTubesta.
Ihmiset ottavat yhteyttä ja viestittelevät kanssamme.
On palkitsevaa, että vaikeuksista ja pimeydestä huolimatta -
kansamme löytää valon ja tulee Jeesuksen luo.
Tiedän, että pastorina ja Jumalan palvelijana rakastat Irania.
Seurakunta on suuressa vaarassa, -
mutta on varmasti rohkaisevaa, että seurakunta kasvaa -
ja monet ottavat vastaan Jeesuksen.
Aamen. Todella monet.
Näemme sitä päivittäin ahdingosta huolimatta.
Kun vainot kasvavat, ihmiset tulevat rohkeammiksi.
Rukoilemme ja paastoamme heidän puolestaan joka päivä.
Rukoilemme Iranin maanalaisen seurakunnan puolesta, -
jotta se olisi vahva ja pitäisi lujasti kiinni uskosta.
Kaikesta huolimatta he todistavat ystävilleen ja evankelioivat.
Monia tulee Herran luo joka päivä.
Mahtavaa. Kiitos kaikesta, mitä teette, -
pastori Nazanin Baghestani ja Heart4Iran-järjestö.
Kiitos, että tulit ohjelmaan. - Kiitos, että sain tulla.
Tulossa: Maastopyörätuoli.
Erikoistuoli vie vammaisia luontoon. Tapaat toiminnan järjestäjiä.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Polvi polvelta siirrämme eteenpäin -
tietämystämme, arvojamme ja vahvuuksiamme.
Uudessa äänikirjassa "Putting on the Armor of God" -
Pat Robertson lukee Efesolaiskirjettä.
"Olkaa toisianne kohtaan ystävällisiä, hyväsydämisiä, -
anteeksiantavaisia toinen toisellenne, -
niinkuin Jumalakin on Kristuksessa teille anteeksi antanut."
Löydä Jumalan valtakunnan tietämys, arvot ja voima -
ja välitä ne seuraavalle polvelle. Tilaa heti.
Hei taas. Kuvittele yksipyöräinen maastopyörätuoli, -
joka sopii luonnossa vaeltamiseen.
Tuolin avulla ohiolaispastori tavoittaa yhtä saavuttamatonta ryhmää -
täällä keskuudessamme. Heather Sells jatkaa.
Vaikeasti liikuntarajoitteiset ovat lähteneet retkelle -
luonnonpuistoon Cincinnatissa.
Doug Frank nauttii joka mutkasta ja käännöksestä.
Niin nauttivat Diane, Mary ja muutama muu nuori.
Metsäretki kestää 45 minuuttia.
Liikuntarajoitteiset pääsevät avustajien kanssa paikkoihin, -
joihin he eivät normaalisti pääse.
Poika nauttii ystävien seurasta.
Doug on mukana neljättä kertaa. Hän ja äiti ovat myytyjä.
Seurakunnan väki on aivan mahtavaa.
Heistä tulee Dougin ystäviä.
He eivät vain juttele pintapuolisesti. He haluavat tutustua häneen.
CP-vammaiselle Dougille metsä tuo sopivia haasteita.
Hän miltei odottaa kolhua tai naarmua, -
sillä kaikki aina kertovat saaneensa niitä metsässä.
Dougille se olisi hyvä syy loukata itseään.
Pastori Kevin Schwieger perusti järjestön juuri ennen pandemiaa.
Hän tajusi palattuaan eräältä vaellukselta, -
että vaellusjutut voivat olla kova pala pyörätuolissa istuvalle ystävälle.
Minua raastoi ajatus, että tällä puolen taivasta -
ystäväni ei pysty kokemaan sitä, mitä itse olin kokenut.
Se jäi vaivaamaan minua.
Schwieger halusi auttaa ystävää ja muita vammaisia.
Hän löysi ranskalaisia yksipyöräisiä maastopyörätuoleja.
Ne ovat suosittuja Euroopassa mutta vähemmän tunnettuja USA:ssa.
Vammaisia ja pitkäaikaissairaita aikuisia on USA:ssa yli 60 miljoonaa -
ja lapsia 3 miljoonaa. Uraauurtava tutkimus osoittaa, -
että kroonisesti sairaat lapset tulevat harvoin osaksi seurakuntaa.
Joka neljäs kehitysviiveistä, oppimis- vaikeuksista ja ahdistuksesta kärsivä -
ei ikinä käy jumalanpalveluksessa, -
samaten joka kolmas aivovammoista, autismista ja puhehäiriöistä kärsivä.
Liikuntarajoitteisten perheet jäävät usein yksin.
Monet eivät koskaan pääse jalkakäytävää edemmäs -
tai pois makuuhuoneesta.
Järjestön nimi tulee Luukas 5:stä, -
jossa miehet kantoivat ystävänsä Jeesuksen luo.
Järjestö vie liikuntarajoitteisia sinne, minne he eivät itse pääse.
Toiminta on ollut käänteentekevä tuolissa istuville ja perheille.
Lauralla ja aviomiehellä on kaksi kroonisesti sairasta lasta.
Hän sanoo, että retket merkitsevät heille yhteyttä ja hengähdystaukoja.
Meidän ei itse tarvitse huolehtia, -
mistä mennä pyörätuolin kanssa ja sopiiko polku pyörätuolille.
Pystymme rentoutumaan ja nauttimaan toistemme seurasta -
ja juttelemaan tai olemaan vain hiljaa.
Monet ovat huomanneet, että Jumalan luoma luonto myös parantaa.
Whitney Blackstonin 8-vuotias sokea ja mykkä tytär rakastaa luontoa.
Yhdellä retkellä hän sai painaa kätensä puroon.
Hän kokee Jumalan luomakunnan kuuntelemalla lintuja ja hyönteisiä -
ja koskettamalla puita ja lehtiä.
Hän itseasiassa pyytää retkelle, aina kun mahdollista.
Järjestö saa tukea ja asiantuntija-apua Cincinnatin lastensairaalalta -
ja luonnonpuistosäätiöltä.
Vapaaehtoiset koulutetaan avustamaan retkeilijöitä turvallisesti.
Yksi osa koulutusta on turvavöiden kiinnitys retken alussa.
Poluilla tuolia voi joutua kallistelemaan.
Joskus menemme ylös tai alas hyvinkin jyrkästi.
Olemme kulkeneet tosi jyrkillä poluilla.
Pyörän pitää taipua monenlaisiin maastoihin.
Tänään tiimi auttoi Bettyä.
Betty on aiemmin harrastanut vaellusta. Hän sairastaa ALSia.
Hymyt ja riemu kertoivat retken merkityksestä.
Se ei ole rakettitiedettä. Se on rakkautta.
Schwiegerillä on näky työstä ja työn kasvusta: -
seurakunnat ympäri maata tavoittavat näitä ihmisiä ja heidän perheitään -
viemällä ihmisiä yhdessä yhteisöjensä kauneimpiin paikkoihin.
Heather Sells, Lounais-Ohio.
Uskomatonta ja innostavaa. Luke 5:llä on seitsemän aluejärjestöä USA:ssa.
Meksikoon yritetään perustaa oma järjestö tänä vuonna.
Lisätietoa osoitteessa cbnnews.com. Jatkamme pian.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Paavalin kirje efesolaisille on Raamatun hienoimpia kirjoja.
Hän kertoo, keitä olemme Kristuksessa ja miten elää voittoisasti.
CBN:n "Putting on the Armor of God". Uusi äänitallenne Pat Robertsonilta.
Se antaa ymmärrystä Jumala-suhteesta -
ja neuvoo suhteessa puolisoon, lapsiin -
työkavereihin ja muihin kristittyihin.
Rohkaistu kuuntelemalla Efesolaiskirjettä Patin lukemana.
Rukoilen, että Herra siunaa sinua kuunnellessasi Sanaa -
ja että kasvat Hänen rakkautensa, voimansa -
ja suunnitelmansa tuntemisessa.
Ryhdy CBN:n kumppaniksi soittamalla ruudun numeroon -
tai osoitteessa cbn.com, niin lähetämme tuotteen.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lopuksi: Sadat juutalaiset ja kristityt rukoilivat rauhaa Jerusalemille.
Jerusalemin rukousaamiainen on kasvanut merkittävästi -
perustamisestaan vuonna 2017. Tapahtumia on 15 maassa.
Pidän Jerusalemin rukousaamiaista Jumalan kutsuna kansoille -
asettua linjaan Jerusalemin, Jumalan valtaistuimen paikan, kanssa -
ja tunnustaa Hänen hallintonsa ylitse hallitusten.
Hän kutsuu tulemaan linjaan.
Rukouksella voimme muuttaa asioita.
Voimme muuttaa historian kulkua ja pyytää Jumalaa tekemään tahtonsa.
Raamatussa käsketään rukoilemaan rauhaa Israelille ja Jerusalemille.
Rukoilijat pääsivät nyt ensi kertaa pandemian jälkeen paikan päälle.
Tässä kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz